Sy Edele Majoor Pieter Voltelyn Graham van der Byl (21 Februarie 1889, Caledon - 21 Januarie 1975, Muizenberg) was 'n Suid-Afrikaanse soldaat en staatsman. Hy was lid van die Suid-Afrikaanse Party en later die Verenigde Party. Hy was lid van generaal Smuts se kabinet en minister van naturelle sake. Maj. Piet (soos hy bekendgestaan het), was 'n chevalier de la Légion d'Honneur, erekolonel van die Universiteit van Kaapstad se Regiment sowel as die ontvanger van die Militêre Kruis en Koning George VI kroningsmedalje.
Boerdery en Politieke loopbaan[wysig | wysig bron]
Tydens 'n ontmoeting met generaal Smuts in dieselfde jaar, oorreed Smuts hom om hom te dien in die amptelike kapasiteit as Minister van Verdediging. In 1928 besluit hy om die politiek te betree, en na sy werwingsveldtog vir die Suid-Afrikaanse Party word hy verkies as kandidaat vir Bredasdorp in 1929.
In 1943 word hy aangestel as die Minister van Naturelle Sake. Dit was 'n groot taak aangesien daar groeiende sentiment onder die armer klas van die blanke populasie was uit vrees dat hulle hul werk sal verloor ten gunste van goedkoper swart arbeid. Alhoewel Smuts die afsonderlike ontwikkeling van volkere voorstaan as metode om die skielike verstedeliking te stuit, was dit duidelik dat sy party se uitkyk op nie-blankes se bestaan in Suid-Afrika een van die reg van burgerskap vir almal in Suid-Afrika was, en dat afsonderlike ontwikkeling nie die pad vorentoe sal wees nie. Van der Byl was in ooreenstemming met Smuts se denke.
In 1948 word van der Byl versoek om die nuwe Zoeloekoning, Cyprian Bhekuzulu kaSolomon (vader van die huidige koning, Goodwill Zwelithini kaBhekuzulu) te kroon, waarvoor hy die lied "Nkosi Sikelel' iAfrika" kies om te speel by die kroning.
Gedurende hierdie tydperk het sy uitkyk op die politieke denkwyse van die Nasionale Party nooit verander nie en het hy by verskeie geleenthede hulle beleid openlik gekritiseer. Hy was in besonder simpatiek teenoor die kleurling gemeenskap. Gedurende die vorige regering is stemreg aan verskeie kleurlinge gegee maar die Nasionale Party het hulle van hierdie regte asook ander ontneem wat hom kwaad gemaak het. Hoewel hy stemreg vir die swart populasie voorgestaan het, het hy ook nie aan meerderheidsregering geglo nie. Hy het geglo die tragedies wat voorgekom het in ander Afrika nasies soos die Kongo-slagtings en die vinnige agteruitgang van die state was as gevolg van die feit dat die bevolking nie voorbereid was op die onafhanklikheid en die koloniale magte wat so vinnig verdwyn het nie.
In 1922 trou hy met Joyce Clare Fleming, 'n Skotse vrou bekend om haar skoonheid en wie hy geken het sedert die einde van die oorlog. Hulle was baie prominent in die Engelse gemeenskap en was goed bevriend in die militêre kringe asook met die koninklike familie. Gedurende 1947 vergesel hy die koninklike geselskap op hulle toer en hy reël ook die 21ste verjaarsdag party van prinses Elizabeth in die Mount Nelson Hotel.
In 1923 word van der Byl se eerste seun gebore, P.K. van der Byl, (wie 'n minister was in Rhodesië) en die tweede seun, William, in 1925. Hy was later a direkteur van ANCI in Suid-Afrika.